google/wiki40b huggingface dataset:
Peria katak

Huraian

Peria katak ialah pokok herba menjalar yang mempunyai batang lembut dan memanjat dengan melilit menggunakan sulur paut. Tingginya sehingga 5 meter. Pokok ini mempunyai akar tunjang serta juga akar sisi berserabut yang berkembang luas di kawasan sekeliling. Daun-daunnya berselang-seli, dengan lebar sebanyak 4-12 sentimeter. Setiap daun yang berwarna hijau mempunyai 3 hingga 7 cubing yang ketara.
Pokok ini mempunyai bunga berwarna kuning, dan menghasilkan bunga jantan dan bunga betina yang berasingan. Buahnya mempunyai kulit yang menggerutu dan berwarna hijau muda ketika mentah. Bentuknya memanjang (17-23 sentimeter), dengan berat antara 300-600 gram sebiji. Rasanya pahit dan seringnya dimakan ketika masih mentah. Bagaimanapun, buah ini juga boleh dimakan ketika masak dan berwarna kekuning-kuningan atau jingga merah. Biji buah mentah berwarna putih, tetapi menjadi merah ketika masak.

Kegunaan masakan

Peria katak jarang dicampurkan dengan sayur-sayuran yang lain kerana rasa pahitnya yang kuat. Bagaimanapun, rasanya boleh disederhanakan dengan setakat tertentu melalui membubuh garam dan kemudian mencuci buah yang telah dipotong itu sebelum digunakan.
Peria katak sering digunakan dalam masakan Cina disebabkan rasanya yang pahit. Sayur ini biasanya digoreng, sering dengan daging dan douchi. Peria Katak juga biasa digunakan untuk sup, dan sebagai teh.
Pokok peria katak banyak ditanam di seluruh India dan Pakistan di mana karela chip dimakan dengan penuh nikmat. Peria ini juga digunakan sebagai kuah sambar di India selatan ataupun disumbatkan dengan bawang dan tomato berempah serta digoreng. Di India Utara dan Pakistan, peria dimakan, baik dengan daging kisar atau kekacang yang disumbat, mahupun sebagai tambahan untuk makanan daging atau kekacang.
Peria katak jarang digunakan di tanah besar Jepun, tetapi merupakan satu bahan yang penting dalam masakan Okinawa.
Sayur ini digunakan untuk berbagai-bagai makanan di Filipina. Satu makanan yang popular di kawasan Ilocos di Filipina ialah pinakbet yang terdiri terutamanya daripada peria katak, terung, okra, kacang buncis, tomato, kacang lima, dan pelbagai sayur-sayuran tempatan yang direndidih dengan air rebusan berdasarkan bagoong.
Tunas dan daun muda Peria Katak juga dimakan sebagai sayur-sayuran. Bijinya yang manis juga boleh dimakan, tetapi diketahui boleh menyebabkan muntah dan sakit perut.

Kegunaan perubatan

Peria katak juga mempunyai pelbagai kegunaan sebagai ubat tradisional di sekeliling dunia, serta berpotensi untuk merawat jangkitan HIV. Dalam perubatan Ayurveda India, Peria Katak sering diperlihatkan sebagai sejenis "insulin tumbuhan" dan oleh itu, amat disyorkan untuk pesakit kencing manis. Di Filipina, teh peria katak digunakan dengan amat berjaya untuk merawat kencing manis dan kawalan gula darah bagi orang miskin. 
Rasa pahit peria katak datangnya daripada kandungan kuinin yang tinggi dan secara kebetulan, telah dianggap oleh orang-orang Asia, serta Panama dan Columbia, sebagai bahan untuk mencegah dan merawat demam malaria.
Belmesnil

Belmesnil ialah komun di jabatan Seine-Maritime dan di kawasan Haute-Normandie di utara Perancis.
Rajokri

Demografik 2001

Menurut bancian India pada tahun 2001, Rajokri memiliki bilangan penduduk seramai 12,758. Dari jumlah tersebut, kaum lelaki membentuk 56% dari jumlah keseluruhan populasi dan wanita seramai 44%.

Pendidikan 2001

Menurut bancian India pada tahun 2001 Rajokri memiliki kadar pendidikan (kebolehan membaca) 66%, melebihi kadar purata kebangsaan 59.5%; dengan 63% lelaki dan 37% wanita mampu membaca. 15% dari populasi berusia di bawah 6 tahun. (2001)
Alcañiz

Alcañiz merupakan sebuah kawasan perbandaran yang terletak di wilayah Teruel, Aragon, Sepanyol
Pinseque

Pinseque merupakan sebuah kawasan perbandaran yang terletak di wilayah Zaragoza, Aragon, Sepanyol
Kampung Pokok Manggis

Poskod

Poskod yang digunakan di Kampung Pokok Manggis, Balik Pulau, Pulau Pinang adalah 11000.
Hama

Hama, bersama dengan sengkenit, ialah artropod kecil dalam subkelas Acari (juga dikenali sebagai Acarina) dan kelas Araknida.
Semua ahli dalam subkelas Acari ialah hama, kecuali tiga keluarga sengkenit. Hama merupakan antara kumpulan invertebrata paling pelbagai dan berjaya. Hama telah mengeksploitasi di banyak habitat, dan kerana saiznya yang kecil (kebanyakannya ialah mikroskopik) menyebabkan kehadirannya tidak disedari. Banyak yang hidup bebas di dalam tanah atau air, tapi banyak juga spesies yang hidup sebagai parasit pada tumbuhan, haiwan, dan sebahagiannya makan kulapuk. Dianggarkan sebanyak 48,200 spesies hama telah dikenalpasti.
Bas Smart Selangor

Perkhidmatan bas secara percuma ini mula dilancarkan pada 1 Julai 2015.
Dalam usaha untuk mempertingkatkan sistem pengangkutan di Negeri Selangor, pihak Kerajaan Negeri Selangor telah menyediakan perkhidmatan bas secara percuma kepada Pihak Berkuasa Tempatan Negeri Selangor iaitu Majlis Bandaraya Shah Alam (MBSA), Majlis Perbandaran Subang Jaya (MPSJ), Majlis Perbandaran Klang (MPK), Majlis Perbandaran Ampang Jaya (MPAJ) dan Majlis Perbandaran Kajang (MPKj).
Penyediaan bas ini bertujuan memberikan perkhidmatan pengangkutan secara percuma sekaligus membantu menggalakkan orang ramai menggunakan perkhidmatan pengangkutan awam selain dapat meringankan beban golongan yang kurang berkemampuan, perkhidmatan ini juga dapat membantu mengurangkan penggunaan kenderaan persendirian yang boleh menyebabkan kesesakan lalulintas dan pencemaran alam sekitar.
Waktu pengoperasian bas ini dari jam 6.00 pagi hingga 10.00 malam dengan kekerapan perjalanan adalah selama 15 minit untuk sampai ke setiap hentian.
Mukim 17, Daerah Timur Laut

Pentadbiran

Mukim 17 merupakan salah sebuah mukim yang terdapat dalam negeri Pulau Pinang, dan juga merupakan satu dari mukim yang terletak dalam pentadbiran Daerah Timur Laut.
Katedral Albacete

Sejarah

Gereja San Juan telah dibina pada tahun 1515 bagi menggantikan sebuah bangunan Mudéjar. Pada masa ini, Albacete milik Diocese Cartagena. Pada abad ke-16 dalam peti besi Gothic sebelum ini telah dirobohkan dan digantikan dengan Baroque yang terkini. Pada tahun 1936, semasa Perang Saudara Sepanyol loceng telah dicairkan hanya untuk digantikan pada tahun 1947 oleh loceng terkininya. Pada masa pos perang ini juga, pada tahun 1949 apabila muka bangunan utama telah selesai dan Diocese Albacete telah ditubuhkan, menaiktaraf staus dari gereja kepada katedral. Pada tahun 1960 fasad sisi telah selesai dalam gaya Kebangkitan Romanesque.
RSS Dauntless

RSS Dauntless merupakan kapal perang tentera laut Singapura jenis kapal peronda yang sentiasa bersedia mempertahankan negara pulau Singapura.
RSS Dauntless diletakkan dalam skuadran 182.
Sukajadi, Cibinong

Poskod

Poskod yang digunakan di Sukajadi adalah 43271. Terdapat 25 buah desa di dalam daerah kecamatan Cibinong.
Cijantung, Sukatani

Poskod

Poskod yang digunakan di Cijantung adalah 41167. Terdapat buah desa di dalam daerah kecamatan Sukatani.
Lepus arcticus

Taburan

Kelinci Artik tertabur di seluruh kawasan tundra di Greenland dan kawasan paling utara di Kanada dan juga Alaska. Di utara jauh, arnab menjadi putih pada musim sejuk agar berpadu dengan salji. Pada musim panas pula, tubuh dan kepala arnab ini menjadi perang kekelabuan untuk berpadu dengan lumpur dan batuan, tetapi kakinya kekal putih.

Saiz

Pukul rata, arnab artik berukuran 55–70 cm (22–28 in) panjangnya, dan beratnya 4–5.5 kg (9–12 lb).

Pemakanan

Arnab Artik gemar mamakan tumbuhan berkayu, tetapi juga memakan tunas, beri, daun dan rumput. Pada awal musim panas, kelinci Artik memakan pokok bunga saxifraga ungu. Arnab ini kuat deria baunya dan boleh mengorek salji untuk mencari ranting dedalu. Semasa memakan tumbuhan, kelinci artik gemar berdiri ketika salji tidak lebat, supaya mudah mencari ranting atau tumbuhan yang gugur atas tanah untuk santapannya. Arnab ini bukan sahaja memakan tumbuhan, bahkan juga daging bangkai.

Pembiakan

Kelinci betina boleh melahirkan sebanyak lapan ekor anak sekali. Anak kelinci ini tinggal dalam lingkungan tempat tinggal ibunya sehingga cukup matang untuk hidup sendiri.
Kampung Cheh Hilir

Poskod

Poskod yang digunakan di Kampung Cheh Hilir, Kuala Kangsar, Perak ialah 33020.
Kampung Kutan Sungai

Poskod

Poskod yang digunakan di Kampung Kutan Sungai, Wakaf Bharu, Kelantan adalah 16250.
Mukim Kemuning

Pentadbiran

Mukim Kemuning merupakan salah sebuah mukim yang terdapat dalam negara Melaka, dan juga merupakan satu dari mukim yang terletak dalam pentadbiran Daerah Alor Gajah.
The Parent Trap (filem 1998)

Pelakon

Filem The Parent Trap ini turut disertai oleh beberapa orang pelakon terkenal, antaranya adalah Lindsay Lohan, Dennis Quaid, Natasha Richardson.

Ringkasan

Sepasang kembar seiras, dipisahkan semasa lahir dan setiap seorang dibesarkan oleh keluarga biologi mereka, menjumpai sesama sendiri buat kali pertama semasa kem musim panas dan membuat rancangan untuk menyatukan keluarga mereka yang berpisah untuk kembali berasama.
NFPA 704

"NFPA 704: Sistem Standard bagi Pengenalpastian Bahaya Bahan untuk Tindakan Kecemasan" ialah standard dikekalkan oleh Persatuan Perlindungan Kebakaran Kebangsaan di Amerika Syarikat. "Tentatif diterima pakai sebagai panduan" buat pertama kali pada tahun 1960, dan disemak beberapa kali sejak itu, ia mentakrifkan bahasa mudah "berlian api" yang digunakan oleh kakitangan kecemasan dengan cepat dan mudah mengenal pasti risiko yang ditimbulkan oleh bahan-bahan berbahaya. Ini akan membantu menentukan apa, jika ada, peralatan khas perlu digunakan, prosedur diikuti, atau langkah berjaga-jaga diambil pada peringkat awal sesuatu tindak balas kecemasan.
Maktab Kirby

Maktab Kirby  beroperasi selama sepuluh tahun iaitu dari tahun 1952 hingga 1962 .Maktab ini telah berjaya melahirkan lebih 1,500 guru pelatih dan 405 pelatih guru, dengan bantuan pakar daripada Institute of Education, University of Liverpool, United Kingdom. Maktab Kirby merupakan satu eksperimen pendidikan yang unik di mana sebuah negara asing - yakni Malaya (kini Malaysia) dibenarkan membuka sebuah Maktab Latihan Guru di England pada tahun 1951.

MBMMBI

Timbalan Perdana Menteri Malaysia dan Menteri Pelajaran Malaysia, Tan Sri Muhyiddin Yassin khuatir jika Bahasa Inggeris diwajibkan lulus di peringkat SPM,  ramai pelajar di luar bandar akan gagal . Bahasa Inggeris adalah bahasa yang amat penting yang kita gunakan dalam kehidupan seharian kita.
Bagi meningkatkan kualiti kemahiran dan penguasaan bahasa Inggeris di kalangan pelajar, pengajaran mata pelajaran bahasa Inggeris perlu dilakukan oleh guru berkelayakan.Kita boleh mencontohi konsep Maktab Kirby, (iaitu) menghantar guru belajar bahasa Inggeris di persekitaran yang bertutur dalam bahasa Inggeris.

Persatuan Alumni Maktab Kirby

Pada 8 Jun 2009, Tan Sri Muhyiddin Yassin merasmikan penubuhan Persatuan Alumni Maktab Kirby di Kuala Lumpur. Guru-guru lepasan Maktab Kirby telah berkhidmat dengan penuh dedikasi pada tahun 1950an dan 1960an iaitu ketika sekolah-sekolah masih daif dan kemudahan pelajaran masih kurang. 

Kehadiran guru-guru Maktab Kirby yang terlatih dalam bilik-bilik darjah telah membawa pembaharuan kepada sistem pelajaran negara. Maktab Kirby berjaya melahirkan guru berbilang bangsa dan agama ini merupakan 'miniature Malaysia' di mana semangat '1Malaya' dan 'Malaya Boleh' mula disemai. 
Guru lepasan Maktab Kirby juga menjadi kayu ukur kepada kecemerlangan profesion perguruan di negara ini. Empat bekas pelajar Maktab Kirby terpilih sebagai Tokoh Guru Kebangsaan dari tahun 1988 hingga 1998 iaitu Harith Laiki, Idris Tain, Lau Hut Yee dan Dr Yahya Ibrahim.
Tan Sri Muhyiddin Yassin turut melancarkan buku "Kirby College A Heritage" hasil tulisan Dr Shaari Isa. Seterusnya beliau merasmikan 'Pameran Maktab Kirby' anjuran Muzium Pendidikan Universiti Pendidikan Sultan Idris.
Siulak Deras

Poskod

Poskod yang digunakan di Siulak Deras adalah 37162. Terdapat 11 buah desa di dalam daerah kecamatan Gunung Kerinci.
Stesen Tarik

Stesen Tarik (TRK) merupakan sebuah stesen keretapi yang terletak di Mergosari, Tarik, Sidoarjo, Indonesia. Stesen yang terletak +16 m dpl ini berada di Daerah Operasi 8 Surabaya, Indonesia. Dahulu, terdapat sebuah landasan panjang yang mampu menghubungkan Sidoarjo daripada stesen ini, namun landasan tersebut tidak dapat berfungsi lagi sejak tahun 1972. Landasan tersebut akan diaktifkan kembali sebagai sebahagian dari projek relokasi rel ke arah barat yang dahulunya pernah rosak akibat tragedi banjir lumpur panas Sidoarjo.
Catch Me Now

Pengakhiran Alternatif

Mengikut pengarah, mereka merancang 3 pengakhiran berbeza tetapi para pelakon tidak bersetuju pengakhiran dimana Ko Chit mati akan lebih meninggalkan kesan . Oleh itu, pengakhiran asal ialah Ko Chit ditembak oleh seorang polis dalam kejadian tembak-menembak . Namun begitu, TV audien ingin sebuah pengakhiran sempurna, TVB bercadang untuk mencipta sebuah pengakhiran alternatif yang terdapat secara online di TVB.com 5 minit selepas tarikh dan masa siaran asal .
Öxarárfoss

Öxarárfoss merupakan sebuah air terjun di Taman Negara Þingvellir, Iceland. Ia mengalir dari sungai Öxará melalui Almannagjá. Kolam di dasar air terjun ini dipenuhi dengan batu-batu dan sering sangat berais semasa musim sejuk.
Air terjun ini merupakan salah satu tarikan utama Taman Negara Thingvellir dan terdapat laluan dari tempat letak kereta berdekatan menuju ke air terjun.

Budaya pop

Sebuah fotograf air terjun oleh david Carson yang telah disunting telah digunakan untuk album The Fragile oleh Nine Inch Nails.
Pokok Pong-pong

Gambaran

Buahnya ketika muda bewarna hijau dengan kulit bersabut hijau menyelitupi tempurung ovoid berukuran sekitar 2 cm × 1.5 cm dan terdiri dari dua bahagian isi putih yang seiras. Sebaik sahaja terdedah pada udara, tempurung putih bertukar menjadi ungu, kemudian ungu gelap, dan akhirnya perang, atau hitam. Pokok itu keseluruhannya menghasilkan susu getah putih. Pong-pong ("Cerbera odollam") menyerupai rumpun "Oleander", satu lagi pokok yang amat beracun dalam keluarga yang sama.

Nama biasa

Pokok Pong-pong juag dikenali sebagai buta-buta, bintaro atau nyan di Asia Tenggara.

Keracunan

Isirung C. odollam mengandungi cerberin, toksid alkaloid yang kuat berkait dengan digoxin, racun yang terdapat pada foxglove. Racun ini menghalang saluran ion kalsium pada otot jantung, menyebabkan gangguan pada degupan jantung. Ini kebiasaannya menyebabkan kematian. Cerberin adalah sukar dikesan dalam belah siasat dan rasanya boleh dikaburi dengan rempah yang pekat. Dengan itu ia sering digunakan bagi pembunuhan dan membunuh diri di India. Pada tahun 2004, satu pasukan yang diketuai oleh Yvan Gaillard dari Makmal Analytical Toxicology di La Voulte-sur-Rhône, Perancis merekodkan lebih dari 500 kes kematian akibat keracunan Cerbera antara 1989 dan 1999 di barat daya negeri Kerala di India sahaja.
Biji benihnya juga memiliki sejarah silam sebagai racun di Madagascar. Racun ini bertanggung jawab bagi kematian 2% penduduk (3000 orang setiap tahun, 50,000 satu generasi) di daerah tengah Madagascar. Kepercayaan pada ketepatan dan kebenaran perbicaraan melalui ujian menggunakan racun ini amat kuat dikalangan semua orang, sehinggakan orang yang tidak bersalah yang disyaki melakukan kesalahan tidak teragak-agak menjalaninya; sesetengah malah menunjukkan bersungguh-sungguh melakukannya. Dalam satu peristiwa lebih 6,000 orang mati dalam satu ujian. Penggunaan upacara racun di Madagascar dihapuskan pada tahun 1861 oleh Raja Radama II. Bagaimanapun, ia dipercayai bahawa amalan ini masih berlaku dikawasan terpencil di pulau ini.

Kegunaan

Buahnya digunakan bagi penghasilan racus serangga semulajadi dan pewangi.
Penyiasatan juga dilakuakn bagi keupayaan menukar biji benih menjadi biodiesel.
Sekolah Menengah Kebangsaan Bukit Changgang

Pencapaian

MENDAPAT A DALAM PELAJARAN
Abang Muhammad Salahuddin Abang Barieng

Kehidupan awal

Dilahirkan pada tahun 1921, Salahuddin, atau Abang Louis, adalah satu-satunya anak Abang Barieng bin Abang Anyut, seorang tokoh yang terkenal di Bahagian Ketiga (kini Bahagian Sibu).
Selepas pendudukan Jepun, beliau bekerja sebagai Inspektor Perbandaran sehingga 1947 di bawah pentadbiran kolonial British yang baru. Beliau terus berkhidmatan dengan Jabatan Pendaftaran Negara dan Jabatan Kerja Raya.

Kerjaya politik

Beliau aktif dalam politik negeri, membantu untuk membentuk Barisan Pemuda Sarawak (BPS) dan Barisan Rakyat Jati Sarawak (BARJASA). Salahuddin bertindak sebagai wakil masyarakat Melanau itu kepada Suruhanjaya Cobbold pada tahun-tahun sebelum pembentukan Malaysia.
Pada tahun 1963, beliau bertanding dan memenangi kerusi dalam pilihan raya negeri. Walau bagaimanapun, beliau meletak jawatan pada tahun 1968 dan kembali ke perkhidmatan awam. Beliau akhirnya menjadi Pengerusi Suruhanjaya Perkhidmatan Awam Negeri.

Kegabenoran

Pada tahun 1977, beliau dilantik sebagai Gabenor Sarawak yang ketiga dan berkhidmat untuk satu penggal selama empat tahun. Pada tahun 2000, beliau menjadi Pemangku Gabenor apabila Gabenor Ahmad Zaidi Adruce sedang sakit. Zaidi Adruce meninggal dunia pada Disember 2000, dan Salahuddin sekali gus dilantik semula kepada kegabenoran pada Februari 2001, dan berkhidmat sehingga 28 Februari 2014.
Bantas

Poskod

Poskod yang digunakan di Bantas adalah 82162. Terdapat 10 buah desa/kelurahan di dalam daerah kecamatan Selemadeg Timur.
Kamen Rider Rey (watak)

Kamen Rider Rey (仮面ライダーレイ Kamen Raidā Rei) adalah Kamen Rider yang diperkenalkan untuk filem Tokusatsu Kamen Rider 2008, Kamen Rider Kiva. Rey sebenarnya adalah Takato Shiramine (白峰 天斗 Shiramine Takato), seorang penyiasat persendirian dari persekutuan yang dipanggil 3WA (World Wide Wing Association) (３ＷＡ（ワールド・ワイド・ウィング・アソシエーション） Wārudo Waido Wingu Asoshiēshon). Dia dibantu oleh Rey Kivat (レイキバット Rei Kibatto), robot komputer berbentuk kelawar. Robot ini direka oleh 3WA.
Rey membuat kemunculan sulungnya melalui drama pendek Momotaros Punya Raja Istana Merah Membara. Manakala Takato Shiramine membuat kemunculan sulungnya di dalam drama Kamen Rider Kiva Edisi Internet: Ratu Istana Neraka.

Sejarah Rey dan 3WA

Menurut maklumat yang disiarkan di dalam laman sesawang filem Kamen Rider Kiva, sistem Rey diambil dari Sistem KV. Persekutuan 3WA telah menganalisis maklumat perlawanan antara Kiva dengan puak Fangire. Hasil analisis perlawanan dan Sistem KV ini telah memberi inspirasi kepada mereka untuk membangunkan satu sistem - Sistem Rey.
Sungguhpun sistem ini hanya adaptasi dari Sistem KV, namun pihak 3WA telah memasukkan unsur-unsur terkini dalam teknologi pertarungan yang mereka panggil "Ultimate Super Machine". Ini bermakna, Rey mampu memperbaiki kelemahan sistem mahupun sabarang kerosakan secara otomatik.
Persekutuan 3WA sedang menyiasat aktiviti puak yang menyerupai Fangire. Mereka dikenali sebagai Legendorga.

Keupayaan Rey

Rey mempunyai ketinggian 205cm dan berat 87kg. Impak tumbukannya pula adalah sebanyak 17t dan tendangannnya pula adalah sebanyak 8t. Rey mampu berlari selaju 5 saat untuk 100 meter dan lompat setinggi 30 meter. Dia mampu membuat serangan pemusnah yang dipanggil Blizzard Claw Execution (ブリザードクロー・エクスキュージョン Burizādo Kurō Ekusukyūjon).
Helikopter Tempur Ringan HAL

Pembangunan

HTR dibangunkan bagi disesuaikan dengan peranan anti-infantri dan anti-armour yang boleh beroperasi pada aras tinggi (16,300 kaki).
HAL berharap untuk membekalkan Angkatan Tentera India kira-kira 65 buah pesawat bersenjata bermula pada 2010. Helikopter ini akan dijanakuasa oleh enjin Shakti yang dibangunkan oleh HAL, dengan kerjasama Turbomeca dari Perancis. Helikopter in juga akan dilengkapkan dengan system bidikan lekapan helmet, system peperangan elektronik dan system persenjataan termaju.
Pada 2006, HAL telah memilih meriam M621 untuk digabungkan dengan turet Nexter THL 20, dan akan dioperasikan oleh sistem bidikan lekapan helmet. HAL telah melengkapkan fasa pembangunan dan akan membuat ujian penerbangan ke atas helikopter pada Mac 2009, lewat tiga bulan dari tarikh asal pada Disember 2008. Tiga prototaip akan dibina. Versi kedua akan dilengkapkan dengan persenjataan sebelum membuat ujian penerbangan. Prototaip ketiga akan diserahkan kepada Tentera Udara India untuk diuji oleh pengguna.
HTR akan mengabungkan sejumlah ciri-ciri halimunan dan giar pendaratan yang boleh bertahan semasa terhempas bagi meningkatkan kebolehan ikhtiar hidup. HTR memiliki fiuslaj yang sempit, dengan dua stesyen bagi krew.
Kos pembangunan projek HTR ditambat pada Rs 376.67 kror disebabkan ia merupakan sebuah terbitan dari helikopter HAL Dhruv, yang mana telah digunakan oleh angkatan bersenjata. Dengan penerbangan sulung dirancang pada Mac 2009, HAL berharap HTR ini bersedia untuk mendapat pelepasan operasi awal pada Disember 2010. Ini bermakna, semakan semula garis masa mencadangkan helikopter HTR seberat 5.5-tan ini sepatutnya bersedia untuk memasuki perkhidmatan Tentera Udara India pada 2012-2013.

Spesifikasi

Data dari Defense Update
Pagoda Hoang Phuc

Sejarah

Pada tahun 1301, raja dinasti Tran, Trần Nhân Tông telah melawat kuil ini, yang mana kemudian dipanggil Kuil Tri Kien. Nguyen Phuc Chu, seorang bangsawan dari keluarga Nguyen telah menamakan semula kuil ini dengan nama Kính Thiên Tự (Kuil Kinh Thien) pada tahun 1716. Raja Minh Mang dari dinasti Nguyen melawat kuil ini pada tahun 1821 dan menamakan sebagai Hoằng Phúc Tự (Han tu: 弘福寺), atau dikenali sebagai chùa Trạm atau Chùa Quan (Kuil Tram atau Kuil Quan). 
Pagoda ini dibina semula beberapa kali. Pada tahun 1985, ia telah rosak teruk dilanda ribut tropika, dengan hanya meninggalkan pintu, asas kuil dan loceng seberat 80-kg serta beberapa patung lama Buddha.  Kuil ini dimasukkan ke dalam senarai warisan wilayah Quang Binh.
Pada bulan Disember 2014, pembinaan semula pagoda ini telah dimulakan. Pada 16 Disember 2016, pagoda baru ini telah dirasmikan dengan kehadiran beberapa pegawai kerajaan Vietnam, anggota Shanghas Buddha Vietnam dan Myanmar, Ketua Sami Kemboja Tep Vong, dan penganut Buddha dari seluruh Vietnam. Pagoda Hoang Phuc diakui sebagai khazanah bersejarah negara Vietnam. Pada hari perasmiannya, Sangha Buddha Myanmar telah menyerahkan sarira Buddha yang berasal daripada Pagoda Shwedagon di Yangon.
Robert Cornthwaite (pemain bola sepak)

Adelaide United

Cornthwaite menyertai Adelaide United untuk musim perdana Liga-A dan menghabiskan sebahagian besar dua musim pertamanya bermula di bangku simpanan. Pada 2007-08 dia memulakan semua 19 penampilan liga; dia menjaringkan gol pembukaan hanya dalam minit ketiga menentang Pohang Steelers dalam perlawanan pembukaan Adelaide United di Liga Juara-Juara Asia 2008.

Jeonnam Dragons

Pada 8 Mac 2011, Cornthwaite mengumumkan bahawa beliau telah menyertai Jeonnam Dragons di Korea Selatan dalam Liga K dengan kontrak 2 tahun.

Selangor

Robert menyertai kelab Liga Super Malaysia pada awal tahun 2015 dan telah menjaringkan beberapa gol untuk kelab. Beliau mempunyai gaji sebanyak RM 80,000 sebulan. Beliau juga dipilih untuk bermain untuk Malaysia XI dalam perlawanan persahabatan menentang Tottenham Hotspurs pada bulan Julai 2015.
Beliau mempunyai rekod pemain tertinggi di Liga Super Malaysia. Beliau telah dipintas dan disekat banyak hantaran dan percubaan berbahaya. Beliau juga tidak sengaja menjaringkan gol sendiri pada minit ke-89 dalam suku akhir Piala FA Malaysia menyebabkan gol penyamaan yang menyebabkan kekalahan 3-1 ke atas Terengganu FA semasa masa tambahan.

Kerjaya Antarabangsa

Cornthwaite membuat penampilan antarabangsa senior pertamanya untuk Socceroos pada 4 Mac 2009 dalam perlawanan kelayakan Piala Asia menentang Kuwait. Dia menjaringkan gol antarabangsa pertama dalam menentang Korea Selatan dalam satu perlawanan persahabatan 2012.
Dzulkifli Abdul Razak

AIU

Dr Dzulkifli berjanji akan memantapkan lagi AIU. AIU merupakan universiti swasta milik Yayasan Albukhary sejak 2010 yang dibiayai oleh konglomerat, Tan Sri Syed Mokhtar Al-Bukhary. Kampus induk AIU beroperasi di Pusat Ilmu Sharifah Rokiah di Jalan Tun Abdul Razak, Alor Setar.

Keluarga

Dzulkifi ialah anak kedua Abdul Razak Abdul Hamid, satu-satunya mangsa tragedi pengeboman Hiroshima yang terselamat pada 1945.
Beliau berkahwin dengan Masrah Abidin dan dikurniakan empat anak.
Buchholz, Dithmarschen

Buchholz merupakan sebuah kawasan perbandaran terletak di daerah Dithmarschen, Schleswig-Holstein, Jerman.